CELEX: 62022CN0107
Language: sk
Date: 2022-02-16 00:00:00
Title: Vec C-107/22: Návrh na začatie prejudiciálneho konania, ktorý podal Gerechtshof Amsterdam (Holandsko) 16. februára 2022 – X BV, Inspecteur van de Belastingdienst/Douane

23.5.2022   
            
            
               SK
            
            
               Úradný vestník Európskej únie
            
            
               C 207/15
            
         
      Návrh na začatie prejudiciálneho konania, ktorý podal Gerechtshof Amsterdam (Holandsko) 16. februára 2022 – X BV, Inspecteur van de Belastingdienst/Douane
      (Vec C-107/22)
      (2022/C 207/22)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Gerechtshof Amsterdam
      
         Účastníci konania pred vnútroštátnym súdom
      
      
         Odvolatelia: X BV, Inspecteur van de Belastingdienst/Douane
      
         Prejudiciálne otázky
      
      
                  1.
               
               
                  Má sa všeobecné pravidlo zatrieďovania 2a (1) vykladať v tom zmysle, že je uplatniteľné na jednotlivé diely satelitného prijímača, ktoré sú určené na to, aby z nich bol po ich prepustení do voľného obehu zostavený kompletný satelitný prijímač, a ktoré sú prepravované v tom istom kontajneri a ktoré ten istý deklarant v ten istý deň na tom istom colnom úrade dvoma samostatnými colnými vyhláseniami vo svojom mene a na svoj účet deklaroval do režimu voľného obehu a ktoré sú v čase prepustenia do voľného obehu vo vlastníctve dvoch prepojených spoločností?
               
            
                  2.
               
               
                  V prípade kladnej odpovede na prvú otázku: Má sa potom všeobecné pravidlo zatrieďovania 2a vykladať v tom zmysle, že je uplatniteľné aj na jednotlivé diely satelitného prijímača, ktoré ten istý deklarant v ten istý deň na tom istom colnom úrade ako ten, na ktorom boli ostatné diely satelitného prijímača prepustené do režimu vonkajšieho tranzitu Spoločenstva, vo svojom mene a na svoj účet deklaroval do režimu voľného obehu, pričom v čase podania colných vyhlásení boli tieto diely vo vlastníctve dvoch prepojených spoločností a všetky diely spolu sú určené na to, aby z nich bol po ich prepustení do voľného obehu zostavený kompletný satelitný prijímač?
               
            
         (1)  Prílohy I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 1987, s. 1; Mim. vyd. 02/002, s. 382).